Lolland-Falsters Stifts-Tidende, 1843-05-25
Ved Middagstid hilsede endeel Jndvaanere fra Kolding deres paa Høi-Skamling forsamlede flesvigske Brødre ved Afsyngningen af en Sang, der accompagneredes af det borgerlige Musikcorps fra samme Nabostad, der ligeledes var hidkommen, for uden nogen Godtgjørelse at forhøie Festen ved musikalske Foredrag, som særdeles vel udførte, bidrog meget til Munterhed og Liv. Det forud gaaende Rygte og det borgerlige Musikcorpses Komme fra Kolding havde i høi Grad opvakt Bøndernes Glæde, der heri saae en for dem uvant Forekommenhed. Som Følge heraf havde Bønderne i Vonsyld og Dalbye Sogne af egen Tilskyndelse paataget sig at befordre Musikpersonalet frem og tilbage. Jmellem Kl. 1 og 3 adspredte de forsamlede Klynger sig omkring i Teltene, hvor der da under de forskjellige blandede Gruppers Spiisning herskede den muntreste Stemning og livlig Samtale, som ofte afbrødes ved hjertelige Ønsker, fædrelandske Sange og forige Taler. Den ene Festskaal, det ene kraftige Foredrag afløste det andet, fulgt af lydeligt bifald fra de Skarer, der havde samlet sig ved Bordene eller omkring Teltene. Vi beklage meget, at vi ikke kunne gjengive alle disse, tildeels fortrinlige, men improviserede Foredrag. Hen paa Eftermiddagen besteg den constituerede Degn i Moltrup A. K. Kloster Tribunen, og udviklede i et længere velordnet Foredrag Oprindelsen, Betydningen og Uskatteerligheden af det over ham og den forsamlede Mængde svævende Dannebrog. Efter denne Tale udbrød Folket i et tre Gange gjentaget Hurra for gamle Dannebrog, Derefter besteg den foregaaende Talers værdige Fader Talerstadet og belyste i et kort populairt Foredrag Folkets forknytte Tilstand i national Henseende. Under muntre Adspredelser hengled nu den øvrige Tid af Dagen. Paa Dandsepladsen forlystede Nogle sig ved Dands, Andre toge beundrende den herlige Omgivelse af Byer, Høie, Skove, Hav og fjerne Kyster i Øiesyn, atter Andre interesserede sig for den arrangerede Skydning til Maals om udsatte Sølvpræmier, og atter Andre toge det i Comitee-Teltet udstillede Drikkehorn i Øiesyn. Hvad der i høi Grad bidrog til Festens Forherligelse vare de ypperlig og præcist udførte musikalske Foredrag af Brigade=Musikcorpset fra Fredericia, som Hs. Kongelige Høihed Kronprindsen naadigst havde tilladt maatte bivaane Festen. Enhver Kyndig maatte beundre den Fuldkommenhed i Udførelsen, hvortil dette Corps har fremarbeidet sig Den rigelige Besætning af Jnstrumenter giver den militaire Musik-Jnstitution sin Fuldendthed. Man er hans Kongelige Høihed Kronprindsen, der naadigen tillod Musikcorpsets Hidreise, særdeles Tal skyldig for denne musikalske Nydelse, der forhaabentlig oftere tør vorde Nordslesvigerne til Deel. Hvad man under Festen beklagede, var, at Haabet i om, ifølge underdanig Jndbydelse af Bestyrelsen, at see Kronprindsen under Festen, forsvandt, da en Dagen før indløben Skrivelse meldte, at Hs. Kongelige Høihed var forhindret i at møde. Under hele Festen herskede den største Orden og Anstændighed, hvorfor Folkets rolige og forstandige Tænkemaade i Slesvig altid er Borgen. Efterat man ved Solens Nedgang havde strøget Dannebroge og affyret en Salut, antændtes ved Mørkets Frembrud, c. Kl. 9 1, Festblusset paa Bjergets nordlige Tind, omkring hvilken Mængden forsamlede sig og ledsaget af Brigade-Musik corpsets herlige og langsomme Accompagnement, afsang en af Redacteur Koch forfattet Aftensang til en af Assessor F. Foersom dertil componeret smuk Melodi. Derpaa adskiltes den forsamlede Mængde hver til Sit, i rolig Munterhed og medtagende et Jndtryk af det hidtil blandt os uhørte Optrin, som ikke let vil udslettes, og som borger os for, at Folket og saa vil være vaagent, naar det gjælder om at handle. (Dannev.)